**Pielikums**

uzaicinājumam

“Interneta pakalpojumi”

iepirkuma identifikācijas Nr. FM VID 2023/212

**Līgums Nr. FM VID 2023/212**

**“Interneta pakalpojumi”**

Rīgā, Dokumenta datums ir

 tā elektroniskās parakstīšanas datums

**Valsts ieņēmumu dienests**, \_\_\_\_\_\_\_ personā, kur\_ rīkojas saskaņā ar \_\_\_\_\_\_\_\_ (turpmāk – PASŪTĪTĀJS vai VID), no vienas puses, un

**\_\_\_\_\_\_\_\_\_\_\_**, reģ. Nr. \_\_\_\_\_\_\_\_\_\_\_\_\_\_\_\_, tā\_ \_\_\_\_\_\_\_\_\_\_\_\_\_\_\_\_\_\_\_ personā, kur\_ rīkojas pamatojoties uz \_\_\_\_\_\_\_\_\_\_ (turpmāk – IZPILDĪTĀJS), no otras puses, abi kopā saukti arī PUSES, bet atsevišķi – PUSE, pamatojoties uz publiska iepirkuma “Interneta pakalpojumi” Nr. FM VID 2023/212 rezultātiem, noslēdz šādu līgumu (turpmāk – Līgums):

1. **LĪGUMA PRIEKŠMETS**
	1. PASŪTĪTĀJS uzdod un IZPILDĪTĀJS apņemas saskaņā ar Līguma un tā pielikumu noteikumiem nodrošināt pieslēgumu interneta tīklam un sniegt interneta pakalpojumus (turpmāk – Interneta pakalpojumi) Rīgā, Talejas ielā 1, 5.stāvā datu centra komutācijas telpā ar sākotnējo datu pārraides ātrumu: līdz 400 Mbit/s, bet ne mazāk kā 200 Mbit/s lejupielādes virzienā un līdz 200 Mbit/s, bet ne mazāk kā 100 Mbit/s augšupielādes virzienā.
	2. Pēc atsevišķa PASŪTĪTĀJA pilnvarotās personas, kas noteikta Līguma 9.1.1.2.apakšpunktā, rakstiska pieprasījuma, IZPILDĪTĀJS bez papildu maksas apņemas nodrošināt Interneta pakalpojumu datu pārraides ātruma samazināšanu līdz 200 Mbit/s, bet ne mazāk kā bet ne mazāk kā 100 Mbit/s lejupielādes virzienā un līdz 100 Mbit/s, bet ne mazāk kā 50 Mbit/s augšupielādes virzienā. Un nepieciešamības gadījumā, pēc atsevišķa PASŪTĪTĀJA pilnvarotās personas, kas noteikta Līguma 9.1.1.2.apakšpunktā, rakstiska pieprasījuma, IZPILDĪTĀJS bez papildu maksas apņemas nodrošināt Interneta pakalpojumu datu pārraides ātruma palielināšanu līdz Līguma 1.1.apakšpunktā noteiktajam sākotnējam Interneta pakalpojumu datu pārraides ātrumam, ievērojot Līgumā un tā pielikumos noteiktos Interneta pakalpojumu sniegšanas nosacījumus.
2. **LĪGUMA SUMMA UN NORĒĶINU KĀRTĪBA**
	1. Līguma kopējā summa ir **9 999,00 EUR** (deviņi tūkstoši deviņi simti deviņdesmit deviņi *euro* un 00 centi), bez pievienotās vērtības nodokļa (turpmāk – PVN). PVN tiek aprēķināts un maksāts papildus saskaņā ar spēkā esošo nodokļa likmi.
	2. Līguma 1.pielikuma 1.punktā norādītajās cenās ir iekļautas visas izmaksas, kas saistītas ar Interneta pakalpojumu nodrošināšanu, tajā skaitā, izmaksas, kas saistītas ar Interneta pakalpojumu ierīkošanu, Interneta pakalpojumu datu pārraides ātruma maiņu, darbaspēka izmaksas, transporta izdevumi utml., visi nodokļi (izņemot PVN), nodevas, izmaksas, kas saistītas ar Interneta pakalpojumu datu pārraides ātruma samazināšanu un palielināšanu, izdevumi, kas saistīti ar nepieciešamo atļauju saņemšanu no trešajām personām, u.c. maksājumi, kas nepieciešami Līguma pilnīgai un kvalitatīvai izpildei.
	3. IZPILDĪTĀJS līdz katra mēneša 10. (desmitajam) datumam sagatavo un nosūta PASŪTĪTĀJAM uz elektroniskā pasta adresi FP.lietvediba@vid.gov.lv pdf formātā rēķinu par iepriekšējā kalendārajā mēnesī nodrošinātajiem Interneta pakalpojumiem. Ja IZPILDĪTĀJS izvēlas e-rēķinus, tie ir sūtāmi uz eAdresi EINVOICE\_VID@90000069281. IZPILDĪTĀJS apliecina, ka elektroniskais rēķins tiks sagatavots un iesniegts atbilstoši normatīvajiem aktiem par elektronisko dokumentu sagatavošanu. Elektroniski nosūtīts rēķins tiek uzskatīts par saņemtu nākamajā darba dienā pēc tā nosūtīšanas uz šajā apakšpunktā norādīto elektroniskā pasta adresi vai eAdresi.
	4. Samaksu par Interneta pakalpojumu nodrošināšanu PASŪTĪTĀJS veic ar pēcapmaksu 30 (trīsdesmit) dienu laikā pēc rēķina par iepriekšējā kalendārajā mēnesī nodrošinātajiem Interneta pakalpojumiem saņemšanas, maksājumu pārskaitot uz IZPILDĪTĀJA norēķinu kontu bankā.
	5. Līguma darbības laikā Līguma 1.pielikuma 1.punktā noteiktās Interneta pakalpojumu nodrošināšanas cenas 1 (vienam) mēnesim bez PVN ir fiksētas (nemainīgas) neatkarīgi no pārsūtīto un saņemto datu apjoma.
	6. Gadījumā, ja Interneta pakalpojumu datu pārraides ātrums tiek mainīts (samazināts/palielināts) kalendārā mēneša vidū saskaņā ar Līguma 4.5. līdz 4.7.apakšpunktā noteiktajā kārtībā saņemto PASŪTĪTĀJA pieteikumu, tad samaksa par saņemtajiem Interneta pakalpojumiem tiek aprēķināta proporcionāli dienu skaitam, kurās Interneta pakalpojumi tika sniegti ar atbilstošu datu pārraides ātrumu.
	7. Ja piemēroto sankciju dēļ PASŪTĪTĀJAM nav tiesības veikt samaksu IZPILDĪTĀJAM par faktiski sniegtajiem Interneta pakalpojumiem, PASŪTĪTĀJS atliek samaksas veikšanu un samaksai noteiktie termiņi tiek apturēti līdz brīdim, kad pret Līguma 4.3.1.apakšpunktā norādītajiem sankciju subjektiem tiek atceltas sankcijas un maksājumus ir iespējams veikt.
	8. PASŪTĪTĀJAM nav pienākums izlietot Līguma 2.1.apakšpunktā minēto Līguma kopējo summu, saņemot Interneta pakalpojumus Līguma darbības laikā.
3. **LĪGUMA DARBĪBAS TERMIŅŠ**
	1. Līgums stājas spēkā ar pēdējā pievienotā droša elektroniskā paraksta un tā laika zīmoga datumu.
	2. IZPILDĪTĀJS nodrošina Interneta pakalpojumus ne ātrāk kā ar 2023.gada 30.oktobri un ne ilgāk kā iestājas viens no šādiem nosacījumiem:
		1. ir pagājuši pieci gadi, skaitot no Līguma spēkā stāšanās dienas;
		2. ir izlietota Līguma 2.1.apakšpunktā norādītā Līguma kopējā summa.
	3. Līgums ir spēkā līdz PUŠU saistību pilnīgai izpildei.
	4. PASŪTĪTĀJAM un IZPILDĪTĀJAM ir tiesības vienpusēji izbeigt Līguma darbību, 30 (trīsdesmit) dienas iepriekš rakstiski paziņojot par to IZPILDĪTĀJAM.
	5. PASŪTĪTĀJAM ir tiesības vienpusēji izbeigt Līgumu, par to rakstiski brīdinot otru PUSI vismaz 1 (vienu) darba dienu iepriekš:
		1. ja atbilstoši Starptautisko un Latvijas Republikas nacionālo sankciju likumam Līguma 4.3.1.apakšpunktā norādītajiem sankciju subjektiem ir piemērotas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts noteiktās sankcijas, kuru dēļ Līgumu nav iespējams izpildīt vai Līguma izpilde tiek būtiski kavēta;
		2. ja uz IZPILDĪTĀJU Līguma spēkā esības laikā iestājas kāds no nosacījumiem, kas izriet no Padomes Regulas (ES) Nr. 833/2014 (2014. gada 31. jūlijs) 5.k. panta 1.punktā noteiktā;
		3. ja attiecībā uz jauno IZPILDĪTĀJA patieso labuma guvēju, par kuru IZPILDĪTĀJS sniedz informāciju PASŪTĪTĀJAM atbilstoši Līguma 9.2.apakšpunktam, ir iestājies Ministru kabineta 2015.gada 28.jūnija noteikumu Nr.442 “Kārtība, kādā tiek nodrošināta informācijas un komunikācijas tehnoloģiju sistēmu atbilstība minimālajām drošības prasībām” (turpmāk - MK noteikumi Nr. 442) 36.1punktā noteiktais ierobežojums un kompetentā valsts drošības iestāde nesaskaņo Līguma turpināšanu.
	6. Ja Līguma darbību izbeidz 3.4. vai 3.5.apakšpunktā noteiktajā kārtībā IZPILDĪTĀJAM nav tiesības celt nekādas pretenzijas un/vai pieprasīt zaudējumu segšanu no PASŪTĪTĀJA saistībā ar Līguma izbeigšanu.
4. **PUŠU SAISTĪBAS**
	1. IZPILDĪTĀJS apņemas:
		1. veikt savlaicīgu un kvalitatīvu Interneta pakalpojumu nodrošināšanu saskaņā ar Līguma un tā 1.pielikuma noteikumiem;
		2. veikt pieteikto problēmu novēršanu saskaņā ar Līguma 2.pielikumā noteikto bojājumu pieteikšanas un novēršanas kārtību;
		3. pēc atsevišķa PASŪTĪTĀJA pilnvarotās personas, kas noteikta Līguma 9.1.1.2.apakšpunktā, rakstiska pieprasījuma, kas nosūtīts ne vēlāk kā 2 (divas) nedēļas iepriekš, IZPILDĪTĀJS apņemas nodrošināt Līgumā noteiktā Interneta pakalpojumu ātruma palielināšanu vai samazināšanu.
	2. IZPILDĪTĀJS apliecina, ka Līguma saistību izpildē neveiks darījumus (neiegādāsies preces vai pakalpojumus) ar tādu fizisku vai juridisku personu, kurai tieši vai netieši ir piemērotas (tai skaitā tās dalībniekam, valdes vai padomes loceklim, patiesā labuma guvējam, pārstāvēttiesīgai personai vai prokūristam, vai personai, kura ir pilnvarota pārstāvēt juridisko personu darbībās, kas saistītas ar filiāli, vai personālsabiedrības biedram, tā valdes vai padomes loceklim, patiesā labuma guvējam, pārstāvēttiesīgai personai vai prokūristam, ja juridiskā persona ir personālsabiedrība) starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas.
	3. IZPILDĪTĀJS 2 (divu) darba dienu laikā rakstveidā informē PASŪTĪTĀJU:
		1. par tam piemērotajām sankcijām Starptautisko un Latvijas Republikas nacionālo sankciju likuma izpratnē (tai skaitā arī, ja valdes vai padomes loceklim, patiesā labuma guvējam, pārstāvēttiesīgajai personai vai prokūristam, vai personai, kura ir pilnvarota pārstāvēt Izpildītāju darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja Izpildītājs ir personālsabiedrība, ir noteiktas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts sankcijas);
		2. ja mainās IZPILDĪTĀJA dalībnieki, valdes un padomes locekļi, pārstāvēttiesīgās personas, prokūristi vai personas, kuras ir pilnvarotas pārstāvēt IZPILDĪTĀJU darbībās, kas saistītas ar filiāli, vai personālsabiedrības biedri, tās valdes vai padomes locekļi, pārstāvēttiesīgās personas vai prokūristi, ja IZPILDĪTĀJS ir personālsabiedrība, un informācija par šajā apakšpunktā minētajām personām Uzņēmumu reģistra atvērto datu vietnē: <https://info.ur.gov.lv/#/data-search> nav publicēta;
		3. ja uz IZPILDĪTĀJU Līguma spēkā esības laikā iestājas kāds no nosacījumiem, kas izriet no Padomes Regulas (ES) Nr. 833/2014 (2014. gada 31. jūlijs) 5.k. panta 1.punktā noteiktā.
	4. PASŪTĪTĀJS apņemas:
		1. nodrošināt IZPILDĪTĀJA personālam netraucētu piekļūšanu PASŪTĪTĀJA telpās esošajām Interneta pakalpojumu nodrošināšanas tehniskajām iekārtām, ja tas ir nepieciešams Līguma izpildei;
		2. savlaicīgi veikt samaksu Līguma 2.4.apakšpunktā noteiktajā kārtībā.
	5. PASŪTĪTĀJA pilnvarotā persona, kas noteikta Līguma 9.1.1.2.apakšpunktā, Līguma darbības laikā ir tiesīga pieteikt Līguma 1.2.apakšpunktā paredzēto Interneta pakalpojumu datu pārraides ātruma samazinājumu/palielinājumu, nosūtot IZPILDĪTĀJAM vēstuli, kurā norāda datumu, ar kuru nepieciešams samazināt/palielināt Interneta pakalpojumu datu pārraides ātrumu.
	6. Pēc Līguma 4.5.apakšpunktā noteiktās Interneta pakalpojumu datu pārraides ātruma samazināšanas, PASŪTĪTĀJA pilnvarotā persona, kas noteikta Līguma 9.1.1.2.apakšpunktā, tiesīga jebkurā laikā pieteikt Interneta pakalpojumu datu pārraides ātruma palielinājumu līdz Līguma 1.1.apakšpunktā sākotnēji noteiktajam Interneta pakalpojumu datu pārraides ātrumam.
	7. Līguma 4.5. un 4.6.apakšpunktā noteiktajā gadījumā PASŪTĪTĀJA pilnvarotā persona, kas noteikta Līguma 9.1.1.2.apakšpunktā, ne vēlāk kā 2 (divas) nedēļas iepriekš, nosūta IZPILDĪTĀJAM vēstuli, kurā norāda datumu, ar kuru nepieciešams samazināt/palielināt Interneta pakalpojumu datu pārraides ātrumu.
5. **INTERNETA PAKALPOJUMU NODROŠINĀŠANA**
	1. Uzsākot Interneta pakalpojumu nodrošināšanu, PASŪTĪTĀJS veic interneta prasību pārbaudi. Par Interneta pakalpojumu nodrošināšanas uzsākšanu, kā arī izmainot Interneta pakalpojumu nodrošināšanas ātrumu, atbilstoši Līguma 9.1.1.2.apakšpunktā norādītās pilnvarotās personas rakstiskajam pieprasījumam, PUŠU pilnvarotās personas, kuras norādītas Līguma 9.1.1.1.apakšpunktā, paraksta aktu, kurā norāda Līguma numuru, IZPILDĪTĀJU, Interneta pakalpojumu nodrošināšanas vietu, Interneta pakalpojumu nodrošināšanas uzsākšanas datumu un Interneta pakalpojuma datu pārraides ātrumu. Minētais akts kalpo attiecīgi par Interneta pakalpojumu nodrošināšanas uzsākšanas apliecinājumu vai Interneta pakalpojuma ātruma izmaiņu nodrošināšanas apliecinājumu.
	2. IZPILDĪTĀJS nodrošina PASŪTĪTĀJAM iespēju pieteikt Interneta pakalpojumu bojājumus Līguma 2.pielikumā noteiktajā kartībā IZPILDĪTĀJA tehniskā atbalsta dienestam 24 (divdesmit četras) stundas diennaktī 7 (septiņas) dienas nedēļā.
6. **PUŠU ATBILDĪBA**
	1. Par Līguma 5.1.apakšpunktā noteiktā Interneta pakalpojumu nodrošināšanas uzsākšanas termiņa nokavējumu, ja tas noticis IZPILDĪTĀJA vainas dēļ, PASŪTĪTĀJS pieprasa un IZPILDĪTĀJS maksā līgumsodu 40,00 EUR (četrdesmit *euro* un 00 centu) apmērā par katru nokavēto Interneta pakalpojumu nodrošināšanas uzsākšanas dienu. Līgumsoda piemērošanas gadījumā tā pieaugums apstājas, sasniedzot 10% (desmit procentus) no kopējās Līguma summas.
	2. Par katru no Līguma 1.pielikuma 2.punkta tabulas 1.6.apakšpunktā maksimāli noteiktā datu pārraides kanāla bojājumu vai interneta resursu nepieejamības laika pārsniegšanu PASŪTĪTĀJS pieprasa un IZPILDĪTĀJS maksā līgumsodu 40,00 EUR (četrdesmit *euro* un 00 centu) apmērā par katru pārsniegto Interneta pakalpojumu nepieejamības darba stundu. Līgumsoda piemērošanas gadījumā tā pieaugums apstājas, sasniedzot 10% (desmit procentus) no Līguma 2.1.apakšpunktā norādītās summas.
	3. Līguma 2.4.apakšpunktā noteiktā samaksas termiņa nokavēšanas gadījumā IZPILDĪTĀJAM ir tiesības prasīt PASŪTĪTĀJAM maksāt līgumsodu 0,1% (procenta desmitās daļas) apmērā no termiņā nesamaksātās summas par katru nokavēto dienu. Šajā apakšpunktā minētā līgumsoda pieaugums apstājas, sasniedzot 10% (desmit procentus) no neapmaksāta rēķina summas.
	4. Par Līguma 4.7.apakšpuntā noteiktajā PASŪTĪTĀJA pilnvarotās personas vēstulē norādītā Interneta pakalpojumu datu pārraides ātruma samazināšanas/palielināšanas datuma neievērošanu PASŪTĪTĀJS pieprasa un IZPILDĪTĀJS maksā līgumsodu 80,00 EUR (astoņdesmit *euro* un 00 centu) apmērā par katru nokavēto dienu. Līgumsoda piemērošanas gadījumā tā pieaugums apstājas, sasniedzot 10% (desmit procentus) no Līguma 2.1.apakšpunktā norādītās summas.
	5. Ja IZPILDĪTĀJS vai tā speciālisti, vai tā piesaistītie apakšuzņēmēji vai to personāls pārkāpj Līguma 7.punktā noteiktās informācijas neizpaužamības saistības, PASŪTĪTĀJS pieprasa un IZPILDĪTĀJS maksā līgumsodu 1 000 EUR (viens tūkstotis *euro* un 00 centu) apmērā par katru atsevišķu šādu pārkāpuma gadījumu.
	6. Par IZPILDĪTĀJA Līgumā noteikto nosacījumu pārkāpumu PASŪTĪTĀJS IZPILDĪTĀJAM aprēķina līgumsodu un izraksta rēķinu. PASŪTĪTĀJS, nosūtot rēķinu par līgumsoda piedziņu, piedāvā IZPILDĪTĀJAM 1 (viena) mēneša laikā sniegt atbildi par savu izvēli – to ietvert nākamajā PASŪTĪTĀJAM maksājamā summā (dzēst ieskaita veidā) vai nomaksāt to šādos termiņos, nepārsniedzot Līguma spēkā esamības termiņu:
		1. 1 (vienā) mēnesī, ja līgumsoda apmērs nepārsniedz EUR 1000 (vienu tūkstoti *euro*);
		2. 3 (trīs) mēnešos, ja līgumsoda apmērs ir no EUR 1001 (viena tūkstoša viena *euro*).
	7. Ja IZPILDĪTĀJS izvēlas līgumsodu dzēst ieskaita veidā, tad IZPILDĪTĀJS, izrakstot nākamo rēķinu par Interneta pakalpojumiem, rēķinā norāda pakalpojuma kopējo summu, ieturēto līgumsoda summu, norādot PASŪTĪTĀJA līgumsoda rēķinu un samazina summu apmaksai par ieturētā līgumsoda summu. Ja nākamā PASŪTĪTĀJA maksājamā summa ir mazāka par aprēķināto līgumsodu, tad līgumsods tiek dzēsts secīgi no nākamajām PASŪTĪTĀJA maksājamām summām.
	8. Ja IZPILDĪTĀJS izvēlas līgumsoda samaksu veikt maksājuma veidā un līgumsoda summa pārsniedz EUR 1001 (vienu tūkstoti un vienu euro), tad IZPILDĪTĀJS ir tiesīgs lūgt sadalīt līgumsoda samaksu pa daļām. Šādā gadījumā PUSES noslēdz vienošanos par līgumsoda samaksas grafiku un kopējais līgumsoda samaksas termiņš nevar pārsniegt Līguma darbības termiņu.
	9. Ja nokavēta kādas Līgumā noteiktās saistības izpilde, līgumsods aprēķināms par periodu, kas sākas nākamajā kalendārajā dienā/stundā pēc Līgumā noteiktā saistības izpildes termiņa un ietver dienu/stundu, kurā saistība izpildīta.
	10. PUSĒM saskaņā ar Civillikumu ir pienākums atlīdzināt otrai PUSEI nodarītos tiešos un netiešos zaudējumus, ja tādi ir radušies PUSES prettiesiskas (neatļautas) rīcības rezultātā un ir konstatēts un dokumentāri pamatoti pierādīts zaudējumu esamības fakts un zaudējumu apmērs, kā arī cēloniskais sakars starp prettiesisko (neatļauto) rīcību, kas izpaužas kā ļauns nolūks vai rupja neuzmanība, un nodarītajiem zaudējumiem. PUSES nav atbildīgas par nejaušu zaudējumu atlīdzināšanu.
	11. Līgumsoda samaksa neatbrīvo PUSES no pārējo līgumsaistību izpildes un zaudējumu atlīdzināšanas pienākuma.
7. **INFORMĀCIJAS NEIZPAUŽAMĪBA**
	1. IZPILDĪTĀJS apņemas visā sadarbības laikā, kā arī pēc tam neizpaust trešajām personām sakarā ar Līguma izpildi iegūto, tās rīcībā esošo tehnisko, finansiālo un citu informāciju par PASŪTĪTĀJU.
	2. Visa informācija, ko PASŪTĪTĀJS sniedz IZPILDĪTĀJAM Līguma izpildes laikā, tiek uzskatīta par neizpaužamu un nevar tikt izpausta vai padarīta publiski pieejama bez PASŪTĪTĀJA rakstiskas piekrišanas.
	3. Iepriekš minētā informācija netiek uzskatīta par neizpaužamu, ja tā kļuvusi publiski pieejama saskaņā ar Latvijas Republikas normatīvajos aktos noteiktajām prasībām (iekļauta PUŠU administrācijas un grāmatvedības sagatavotos publiska rakstura pārskatos, atskaitēs u.tml.).
8. **NEPĀRVARAMA VARA**
	1. Līgumā par nepārvaramas varas apstākļiem atzīst notikumu, no kura nav iespējams izvairīties un kura sekas nav iespējams pārvarēt; kuru Līguma slēgšanas brīdī nebija iespējams paredzēt; kas nav radies PUSES vai tās kontrolē esošas personas kļūdas vai rīcības dēļ un, kas padara saistību izpildi ne tikai apgrūtinošu, bet arī neiespējamu. PUSES tiek atbrīvotas no atbildības par pilnīgu vai daļēju Līgumā noteikto saistību neizpildi, ja un kad šāda neizpilde ir notikusi nepārvaramas varas (Force majeure) rezultātā.
	2. Par nepārvaramu varu netiek uzskatīti Interneta pakalpojumu nenodrošināšana, piemēram, sakaru kanāla, servera bojājuma u.tml. gadījumos (ja vien minētās problēmas tieši neizriet no nepārvaramas varas).
	3. PUSEI, kuras līgumsaistību izpildi ietekmējuši nepārvaramas varas apstākļi, bez kavēšanās jāinformē par to otra PUSE rakstiski 10 (desmit) darba dienu laikā pēc šādu apstākļu iestāšanās un paziņojumam jāpievieno apstiprinājums, ko izsniegušas kompetentas iestādes un kurš satur minēto apstākļu apstiprinājumu un raksturojumu, ja attiecīgajā gadījumā kompetentas iestādes ir tiesīgas izsniegt šādu dokumentu.
	4. PUSES tiek atbrīvotas no atbildības saskaņā ar Līguma 8.1.apakšpunktu tikai par to laiku, kurā pastāv nepārvaramas varas apstākļi. Ja šie apstākļi turpinās ilgāk par 2 (diviem) mēnešiem no Līguma 8.3.apakšpunktā minētā paziņojuma saņemšanas dienas, katrai PUSEI ir tiesības vienpusēji izbeigt Līgumu saistībā ar tā izpildīšanas neiespējamību.
	5. Iestājoties nepārvaramas varas apstākļiem, Līgums var tikt izbeigts nekavējoties, par to PUSĒM rakstiski vienojoties.
9. **CITI NOTEIKUMI**
	1. PUSES vienojas par šādām PUŠU pilnvarotajām personām:
		1. no PASŪTĪTĀJA puses:

9.1.1.1 parakstīt aktu par Interneta pakalpojumu nodrošināšanas uzsākšanu un aktu par Interneta pakalpojuma datu pārraides ātruma samazināšanu/pielielināšanu, nosūtīt pieprasījumu par IP adrešu nomaiņu, kā arī risināt citus ar Līguma izpildi saistītus organizatoriskus jautājums ir tiesīgi - VID Informātikas pārvaldes Infrastruktūras daļas vadītājs Jānis Vizulis (tālr.: 67120469, e‑pasts: janis.vizulis@vid.gov.lv); VID Informātikas pārvaldes Infrastruktūras daļas Infrastruktūras uzturēšanas nodaļas vadītājs Jurģis Rimkus (tālr.: 67120471, e‑pasts: jurgis.rimkus@vid.gov.lv);

9.1.1.2. atbilstoši Līguma 4.5. līdz 4.7. apakšpunktā noteiktajā kārtībā nosūtīt pieprasījumu par Interneta pakalpojumu datu pārraides ātruma samazināšanu/palielināšanu ir tiesīgi – VID Informātikas pārvaldes direktors; VID Informātikas pārvaldes direktora vietnieks vai persona, kura viņu aizvieto;

* + 1. no IZPILDĪTĀJA puses: \_\_\_ (e-pasts, tālr.).
	1. IZPILDĪTĀJA patiesais labuma guvējs ir \_\_\_\_\_\_\_\_\_\_\_\_\_\_\_ *(Tiks precizēts atbilstoši izvēlētajam pretendentam)*. Saskaņā ar MK noteikumu Nr. 442 36.4punktu IZPILDĪTĀJAM ir pienākums nekavējoties ziņot PASŪTĪTĀJAM par IZPILDĪTĀJA patiesā labuma guvēja maiņu, norādot tā vārdu, uzvārdu un personas kodu.
	2. Ja PASŪTĪTĀJS nav guvis pārliecību par IZPILDĪTĀJA patiesā labuma guvēja atbilstību MK noteikumu Nr. 442 36.1punkta prasībām, ievērojot MK noteikumu Nr. 442 36.3punktu, PASŪTĪTĀJS informāciju par patieso labuma guvēju nosūta pārbaudei Valsts drošības dienestam. PASŪTĪTĀJA vārdā šajā apakšpunktā noteikto vēstuli nosūta VID Finanšu pārvaldes direktors vai persona, kura viņu aizvieto.
	3. Līgums atspoguļo PUŠU vienošanos attiecībā uz Līguma priekšmetu un atceļ visas iepriekšējās sarunas, saraksti un vienošanās attiecībā uz Līguma priekšmetu, kas pastāvējušas starp PUSĒM līdz Līguma parakstīšanai.
	4. Kādam no Līguma noteikumiem zaudējot spēku Latvijas Republikas normatīvo aktu grozījumu gadījumā, Līgums nezaudē spēku tā pārējos punktos, un šajā gadījumā PUŠU pienākums ir piemērot Līgumu atbilstoši Latvijas Republikā spēkā esošajiem normatīvajiem aktiem.
	5. Ja kādai no PUSĒM tiek mainīts juridiskais statuss, PUŠU amatpersonu paraksta tiesības, īpašnieki vai vadītāji, vai kādi Līgumā minētie PUŠU rekvizīti – tālruņa numuri, elektroniskā pasta adreses, adreses u.c. šāda veida informācija, tad tā nekavējoties, bet ne vēlāk kā 5 (piecu) darba dienu laikā rakstiski, nosūtot vēstuli, paziņo par to otrai PUSEI. Šāds paziņojums kļūst saistošs otrai PUSEI 7. (septītajā) darba dienā pēc tā nosūtīšanas dienas. Ja PUSE neizpilda šī apakšpunkta noteikumus, uzskatāms, ka otra PUSE ir pilnībā izpildījusi savas saistības, lietojot Līgumā esošo informāciju par otru PUSI. Šajā apakšpunktā minētie nosacījumi attiecas arī uz Līgumā minētajām PUŠU pilnvarotajām un atbildīgajām personām un to rekvizītiem. Vēstuli par PASŪTĪTĀJA pilnvaroto personu vai to rekvizītu maiņu paraksta Informātikas pārvaldes direktors, Informātikas pārvaldes direktora vietnieks vai persona, kura viņu aizvieto.
	6. PUŠU reorganizācija vai to vadītāju maiņa nevar būt par pamatu Līguma pārtraukšanai vai izbeigšanai. Gadījumā, ja kāda no PUSĒM tiek reorganizēta, Līgums paliek spēkā un tā noteikumi ir saistoši PUŠU saistību pārņēmējam. IZPILDĪTĀJS brīdina PASŪTĪTĀJU par šādu apstākļu iestāšanos 30 (trīsdesmit) dienas iepriekš.
	7. Strīdus, kas var rasties Līguma izpildes rezultātā vai sakarā ar Līgumu, PUSES risina savstarpējo pārrunu ceļā. Ja vienošanās netiek panākta, tad strīdu risina tiesā Latvijas Republikā spēkā esošajos normatīvajos aktos noteiktajā kārtībā.
	8. Jautājumus, kas nav atrunāti Līgumā, PUSES risina saskaņā ar Latvijas Republikā spēkā esošajiem normatīvajiem aktiem.
	9. Par Līguma grozījumiem un papildinājumiem, izņemot Līguma 9.6.apakšpunktā noteikto gadījumu, PUSES vienojas rakstiski. Līguma grozījumi un papildinājumi ir Līguma neatņemama sastāvdaļa.
	10. Neviena no PUSĒM nedrīkst nodot savas tiesības, kas saistītas ar Līgumu un izriet no tā, trešajām personām bez otras PUSES rakstiskas piekrišanas.
	11. Līgums sastādīts latviešu valodā uz 8 (astoņām) lappusēm ar 1.pielikumu uz \_ (\_) lappusēm un 2.pielikumu uz \_ (\_) lappusēm elektroniska dokumenta veidā un parakstīts ar drošu elektronisko parakstu.
1. **PUŠU REKVIZĪTI**

|  |  |
| --- | --- |
| **Pasūtītājs:****Valsts ieņēmumu dienests**Talejas iela 1, Rīga, LV-1978, Latvija Reģ. Nr.: 90000069281Tālr.: 67122689e-pasts: vid@vid.gov.lveAdrese: \_DEFAULT@90000069281*Norēķinu rekvizīti:* Valsts kaseKods: TRELLV22Konta Nr.: LV26TREL2130056037000ģenerāldirektor\_ | **Izpildītājs:**Reģ. Nr.: Tālr.: e-pasts: eAdrese:*Norēķinu rekvizīti:* Kods: Konta Nr.:  |

DOKUMENTS IR PARAKSTĪTS ELEKTRONISKI AR DROŠU ELEKTRONISKO PARAKSTU UN SATUR LAIKA ZĪMOGU

**1.pielikums**

**Līgumam Nr. FM VID 2023/212**

**INTERNETA PAKALPOJUMU NODROŠINĀŠANAS CENA UN**

**NODROŠINĀMIE PAKALPOJUMI**

**Valsts ieņēmumu dienests**, \_\_\_\_\_\_\_ personā, kur\_ rīkojas saskaņā ar \_\_\_\_\_\_\_\_ (turpmāk – PASŪTĪTĀJS vai VID), no vienas puses, un

**\_\_\_\_\_\_\_\_\_\_\_**, reģ. Nr. \_\_\_\_\_\_\_\_\_\_\_\_\_\_\_\_, tā\_ \_\_\_\_\_\_\_\_\_\_\_\_\_\_\_\_\_\_\_ personā, kur\_ rīkojas pamatojoties uz \_\_\_\_\_\_\_\_\_\_ (turpmāk – IZPILDĪTĀJS), no otras puses, abi kopā saukti arī PUSES, bet atsevišķi – PUSE, pamatojoties uz publiska iepirkuma “Interneta pakalpojumi” Nr. FM VID 2023/212 rezultātiem, vienojas par šādām Interneta pakalpojumu cenām un Interneta pakalpojumu nodrošināšanas (minimālām) obligātām prasībām:

1. **Interneta pakalpojumu nodrošināšanas cena:**

|  |  |  |
| --- | --- | --- |
| **Nr. p.k.** | **Iepirkuma priekšmets** | **Cena par mēneša maksu EUR bez PVN** |
| 1. | Pieslēgums interneta tīklam 400 Mbit/s |  |
| 2. | Pieslēgums interneta tīklam 200 Mbit/s |  |

**(***Tiks papildināts atbilstoši izvēlētā pretendenta piedāvājumam)*

1. **Interneta pakalpojumu nodrošināšanas (minimālās) obligātās prasības:**

| **Nr.****p.k.** | **Nosaukums** | **Minimālās prasības** | **IZPILDĪTĀJA piedāvājums** |
| --- | --- | --- | --- |
| 1. | Interneta pakalpojuma apraksts | * 1. IZPILDĪTĀJS nodrošina pieeju Latvijas interneta resursiem un ārvalstu interneta resursiem vienlaicīgi datu lejupielādes (*download*) un augšupielādes (*upload*) virzienos 7 (septiņas) dienas nedēļā, 24 (divdesmit četras) stundas diennaktī.
 |  |
| * 1. IZPILDĪTĀJS sākotnēji nodrošina piekļuvi Latvijas un ārvalstu interneta resursiem visu diennakti ar datu pārraides ātrumu līdz 400 Mbit/s, bet ne mazāk kā 200 Mbit/s lejupielādes virzienā un līdz 200 Mbit/s, bet ne mazāk kā 100 Mbit/s augšupielādes virzienā. VID var pieteikt noteiktā datu pārraides ātruma samazināšanu līdz 200 Mbit/s, bet ne mazāk kā 100 Mbit/s lejupielādes virzienā un līdz 100 Mbit/s, bet ne mazāk kā 50 Mbit/s augšupielādes virzienā, 2 (divas) nedēļas iepriekš, nosūtot rakstisku pieprasījumu.
 |  |
| 1.3.IZPILDĪTĀJS nodrošina vismaz 30 (trīsdesmit) fiksētas interneta IP adreses ar iespēju šīs adreses nomainīt pēc PASŪTĪTĀJA pilnvarotās personas, kas noteiktas Līguma 9.1.1.1.apakšpunktā, pieprasījuma. |  |
| 1.4.Piešķirtās IP adreses nekādā veidā nedrīkst tikt identificētas vai saistītas ar Valsts ieņēmumu dienestu vai jebkādu citu Latvijas Republikas valsts iestādi vai kapitālsabiedrību. Interneta WHOIS reģistros šīm IP adresēm jābūt reģistrētām kā privāts lietotājs vai privāts uzņēmums. |  |
| 1.5.IZPILDĪTĀJS nodrošina atbalsta servisu (tālrunis un/vai meistara izbraukšana uz pieslēguma vietu) PASŪTĪTĀJA darba laikā (darba dienās no plkst.8.30 līdz plkst.17.00), kā arī nodrošina iespēju pieteikt bojājumus pa e-pastu 7 (septiņas) dienas nedēļā, 24 (divdesmit četras) stundas diennaktī. |  |
| 1.6.IZPILDĪTĀJS nodrošina šādu datu pārraides kanāla un interneta pieejamības stabilitāti:* Interneta pakalpojumu nepieejamība nedrīkst pārsniegt 4 (četras) stundas 1 (vienas) darba dienas laikā (no plkst.8.30 līdz plkst.17.00);
* Interneta pakalpojumu nepieejamība nedrīkst pārsniegt 48 (četrdesmit astoņas) stundas mēnesī.
 |  |
| 2. | Pasūtījumu izdarīšanas un pieņemšanas kārtība | Pēc PASŪTĪTĀJA pilnvarotās personas, kas noteikta Līguma 9.1.1.2.apakšpunktā, rakstiska pieprasījuma nodrošina noteiktā Interneta pakalpojumu ātruma palielināšanu vai samazināšanu. |  |

**PUŠU pārstāvji:**

|  |  |
| --- | --- |
| **PASŪTĪTĀJS:** | **IZPILDĪTĀJS:** |
|  |  |
| ģenerāldirektor\_ |  |

DOKUMENTS IR PARAKSTĪTS ELEKTRONISKI AR DROŠU ELEKTRONISKO PARAKSTU UN SATUR LAIKA ZĪMOGU

**2.pielikums**

**Līgumam Nr. FM VID 2023/212**

**BOJĀJUMU PIETEIKŠANAS UN NOVĒRŠANAS KĀRTĪBA**

**Valsts ieņēmumu dienests**, \_\_\_\_\_\_\_ personā, kur\_ rīkojas saskaņā ar \_\_\_\_\_\_\_\_ (turpmāk – PASŪTĪTĀJS vai VID), no vienas puses, un

**\_\_\_\_\_\_\_\_\_\_\_**, reģ. Nr. \_\_\_\_\_\_\_\_\_\_\_\_\_\_\_\_, tā\_ \_\_\_\_\_\_\_\_\_\_\_\_\_\_\_\_\_\_\_ personā, kur\_ rīkojas pamatojoties uz \_\_\_\_\_\_\_\_\_\_ (turpmāk – IZPILDĪTĀJS), no otras puses, abi kopā saukti arī PUSES, bet atsevišķi – PUSE, pamatojoties uz publiska iepirkuma “Interneta pakalpojumi” Nr. FM VID 2023/212 rezultātiem, vienojas par šādu bojājumu pieteikšanas un novēršanas kārtību:

1. PASŪTĪTĀJA atbildīgās personas – VID Informātikas pārvaldes Infrastruktūras daļas darbinieki – par konstatētajiem Interneta pakalpojumu vai datu pārraides kanāla bojājumiem vai traucējumiem tā darbībā paziņo IZPILDĪTĀJAM, nosūtot bojājuma pieteikumu uz elektroniskā pasta adresi: \_\_\_\_\_\_\_\_\_\_\_\_\_\_\_\_\_\_\_. Ja nav iespējams bojājuma pieteikumu nosūtīt iepriekš minētajā veidā, tad pieteikums par Interneta pakalpojumu vai datu pārraides kanāla bojājumiem vai traucējumiem tā darbībā var tikt pieteikts pa tālruni: \_\_\_\_\_\_\_\_\_\_\_, vienlaicīgi, tiklīdz rodas iespēja, bojājumu pieteikumu nosūtot arī uz IZPILDĪTĀJA norādīto elektroniskā pasta adresi.
2. Bojājuma pieteikumā PASŪTĪTĀJA atbildīgās personas norāda pieteicēja vārdu un uzvārdu, ieņemamo amatu, tālruņa numuru, elektroniskā pasta adresi, defekta vai traucējuma būtību un bojājuma pieteikšanas laiku.
3. Bojājuma pieteikuma nosūtīšanas laiks tiek fiksēts uz PASŪTĪTĀJA elektroniskā pasta servera izdrukas, kas nepieciešamības gadījumā var kalpot par pierādījumu par attiecīgā bojājuma pieteikuma nosūtīšanu un, pamatojoties uz kuru, var tikt piemērotas soda sankcijas attiecībā pret IZPILDĪTĀJU par noteikto termiņu neievērošanu.
4. Bojājumi tiek pieteikti PASŪTĪTAJA darba laikā, darba dienās no plkst. 8.30 līdz plkst.17.00.
5. Bojājuma pieteikumi, kas iesniegti ārpus PASŪTĪTĀJA darba laika, uzskatāmi par iesniegtiem nākamajā darba dienā plkst.8.30.
6. Ja pieteikto problēmu nav iespējams atrisināt pa tālruni vai e-pastu, IZPILDĪTĀJS, saskaņojot ar PASŪTĪTĀJA atbildīgo personu konkrētu ierašanās laiku, nodrošina IZPILDĪTĀJA speciālistu ierašanos pie PASŪTĪTĀJA Interneta pakalpojumu sniegšanas adresē ne vēlāk kā nākamās PASŪTĪTĀJA darba dienas laikā pēc bojājuma pieteikuma nosūtīšanas dienas. Bojājuma novēršanas termiņam ir jābūt tādam, lai netiktu pārsniegta Līguma 1.pielikuma 2.punkta tabulas 1.6.apakšpunktā noteiktā datu pārraides kanāla un interneta pieejamības stabilitāte.
7. Pēc bojājuma novēršanas PASŪTĪTĀJA atbildīgā persona, kura pieteica bojājumu, uz šā pielikuma 1.punktā norādīto elektroniskā pasta adresi nosūta bojājumu novēršanas apstiprinājumu, fiksējot laiku, cikos pieteiktais bojājums novērsts.

**PUŠU pārstāvji:**

|  |  |
| --- | --- |
| **PASŪTĪTĀJS:** | **IZPILDĪTĀJS:** |
| ģenerāldirektor\_ |  |

DOKUMENTS IR PARAKSTĪTS ELEKTRONISKI AR DROŠU ELEKTRONISKO PARAKSTU UN SATUR LAIKA ZĪMOGU